CELEX: 62010TN0568
Language: fi
Date: 2010-12-16 00:00:00
Title: Asia T-568/10: Kanne 16.12.2010 — Vivendi v. komissio

5.3.2011   
            
            
               FI
            
            
               Euroopan unionin virallinen lehti
            
            
               C 72/19
            
         Kanne 16.12.2010 — Vivendi v. komissio
   (Asia T-568/10)
   2011/C 72/32
   Oikeudenkäyntikieli: ranska
   
      Asianosaiset
   
   
      Kantaja: Vivendi (Pariisi, Ranska) (edustajat: asianajajat O. Fréget, J-Y. Ollier ja M. Struys)
   
      Vastaaja: Euroopan komissio
   
      Vaatimukset
   
   
               —
            
            
               esillä oleva kanne on otettava tutkittavaksi
            
         
               —
            
            
               komission 1.10.2010 tekemä päätös, jolla tämä hylkäsi kantelun, jonka Vivendi oli tehnyt 2.3.2009 (rekisteröity numerolla 2009/4267), koska se väitti Ranskan tasavallan rikkoneen kilpailusta sähköisten viestintäverkkojen ja -palvelujen markkinoilla 16.12.2002 annettua direktiiviä 2002/77/EY ja näin ollen SEUT 106 artiklan 1 kohtaa, koska Ranska oli myöntänyt sääntelyyn perustuvan edun epäämällä ARCEP:ltä oikeuden käyttää valtuuksiaan perinteisen toimijan velvoittamiseksi palauttamaan toimijoille, jotka halusivat pääsyoikeuden paikallisiin televerkkopalveluihin, kannetut summat, jotka ylittivät todelliset kustannukset, jotka aiheutuivat sellaisen palvelun tarjoamisesta, johon sovelletaan kustannuslähtöisyyttä.
            
         
               —
            
            
               komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja esittää neljä kanneperustetta.
   
               1)
            
            
               Ensimmäinen kanneperuste, joka koskee oikeudellista virhettä direktiivissä 2002/77/EY (1) tarkoitetun ”erityisoikeuden” määrittelyn osalta.
            
         
               2)
            
            
               Toinen kanneperuste, joka koskee sitä, että komissio laiminlöi SEUT 106 artiklan 3 kohdan mukaista valvontavelvoitettaan.
            
         
               3)
            
            
               Kolmas kanneperuste, joka koskee oikeudellista virhettä, koska komissio katsoi virheellisesti, että velvollisuus suunnata tiettyjä hintoja kustannuksia kohti ei perustu Euroopan unionin direktiiviin, vaan se on kansallisen sääntelijän vastuulla.
            
         
               4)
            
            
               Neljäs kanneperuste, joka koskee oikeudellista virhettä, koska komissio katsoi, että yksityisten toimijoiden oikeuksia ei loukattu, koska ne saattoivat saattaa asian kansallisiin kauppatuomioistuimiin France Télécomin kantamien liian korkeiden summien palauttamiseksi, vaikka tällaisen asian monimutkaisuus merkitsee sitä, että oikeutta palautukseen ei voida käyttää täysimääräisesti näissä tuomioistuimissa.
            
         
      (1)  Kilpailusta sähköisten viestintäverkkojen ja -palvelujen markkinoilla 16.9.2002 annettu komission direktiivi 2002/77/EY (EYVL L 249, s. 21)